पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर में 18+ आयु वालों के वैक्सीनेशन का शुभारम्भ पंचशील हॉस्पिटल से शनिवार को दोपहर 12 बजे किया गया। पहला टीका नेहा को लगा और उन्होंने बताया कि उन्हें काफी दिनों से इसका इंतजार था, जो आज खत्म हुआ। इसके साथ ही अजमेर के दस अन्य सेन्टर पर टीकाकरण किया गया। वैक्सीनेशन के लिए युवाओं ने रजिस्ट्रेशन कर टीकाकरण कराया।
अजमेर के जवाहरलाल नेहरू चिकित्सालय साइट प्रथम में 21, सभागीय रेलवे हॉस्पिटल में 30, पंचशील में 20, चन्द्रबरदाई नगर में 20, कोटड़ा में 22, वैशाली नगर में 20, रामनगर में 10, जेपी नगर मदार में 20, पुलिस लाइन CHC में 25 व जिला चिकित्सालय केकड़ी साइट प्रथम में 17 ने वैक्सीनेशन कराया।
गौरतलब है कि कोरोना संक्रमण से बचाव के लिए वैक्सीनेशन पहले ही शुरू किया जा चुका है। पहले चरण में 60 साल से ज्यादा और 45 साल से ऊपर वालों को गम्भीर बीमारी होने पर वैक्सीनेशन किया गया। दूसरे चरण में 45 साल से ऊपर वाले सभी लोगों का वैक्सीनेशन किया जा रहा है। अब तीसरे चरण में 18 साल से ऊपर वालों का भी वैक्सीनेशन शुरू किया गया है।
ऐसे रही व्यवस्थाएं...
कोरोना टीकाकरण के युवाओं ने ऑनलाइन रजिस्टे्रशन कराया। तय समय पर सेन्टर के मेन गेट पर आईडी चेक करके प्रवेश दिया। रजिस्ट्रेशन रूम में भी आईडी चेक करने के बाद co-win app पर रजिस्ट्रेशन चेक किया गया। रजिस्ट्रेशन की प्रक्रिया पूरी करने के बाद मोबाइल पर ओटीपी भेजकर वैक्सीन लगाने के लिए भेजा गया। यहां उसे वैक्सीन की जानकारी दी गई। साथ ही अगली वैक्सीन लगाने की तिथि व अन्य जानकारी भी दी। इसके बाद वैक्सीन लगाई गई। वैक्सीन लगाने के बाद उसे आधे घंटे के लिए ऑब्जर्वेशन रूम में बैठाया गया। कोई परेशानी न होने पर पर उन्हें घर भेज दिया गया।
कोविन एप पर पंजीकरण ऐसे करें
वेबसाइट पर पंजीकरण ऐसे करें
ठगों से रहे सावधान
कोरोना काल की भीषण आपदा में मदद करने वालों की कमी नहीं है, वही ऐसे लोग भी हैं जो इस विकट समय में लोगों को ठगने में लगे हुए हैं। 18 साल से 45 साल की आयु वर्ग के लोगों के लिए कोरोना वैक्सीन ऑनलाइन रजिस्ट्रेशन आज से शुरू हो रहा है। कुछ लोगों ने भारत सरकार की वेबसाइट selfregistration.cow.gov.in से मिलती-जुलती वेबसाइट बनाई है। यह ठग मोबाइल पर लिंक भेज कर रजिस्ट्रेशन के लिए कहते हैं और फिर सूचना एकत्र कर बैंक खाते में सेंध लगा देते हैं। कुछ इसके नाम पर राशि भी वसूल कर रहे हैं, जबकि सरकार ने वैक्सीनेशन निशुल्क रखा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn